อุทาหรณ์ ขี่รถ ไม่เอาขาตั้งขึ้น เห็นคาตา จยย.ล้มหัวฟาดก้อนหินดับ
เพื่อนบ้านพยายามขี่รถตามบอก เห็นหนุ่มใหญ่วัย 50 ปี ขี่จยย.ไม่เอาขาตั้งขึ้น แต่บอกไม่ทัน เลี้ยวตีโค้งขาตั้งยันพื้น ทำรถเสียหลักล้ม ตัวไถลหัวไปฟาดก้อนหินริมทางดับอนาถเมื่อเวลา 12.30 น. วันที่ 13 กรกฎาคม หน่วยแพทย์ฉุกเฉินโรงพยาบาลสมเด็จพระเจ้าตากสินมหาราช รีบรุดไปทำการช่วยเหลือ นายยศศิริ สมศรี อายุ 50 ปี ชาว ต.หัวเดียด อ.เมือง จ.ตาก ที่ประสบอุบัติเหตุ ขณะขี่รถจักรยานยนต์ ยี่ห้อฮอนด้า สีดำ-แดง หมายเลขท เบียน 1 กญ 5390 ตาก แหกโค้งชนเสาไฟส่องสว่างและหินแกรนิตก้อนใหญ่อย่างจัง บริเวณถนนหัวเดียดอุทิศ โค้งโรงเรียนถนอมราษฎร์บำรุง ต.หัวเดียว อ.เมือง จ.ตาก พลเมืองดีขี่รถตามมา รีบจอด เพื่อช่วยเหลือแต่เห็นนอนนิ่ง จึงโทรแจ้ง สายด่วน 1669 เพื่อมาให้ความช่วยเหลือจากการสอบถามพลเมืองดีที่เห็นเหตุการณ์ ซึ่งเป็นคนหมู่บ้านเดียวกัน ขี่รถจักรยานยนต์ตามมา เผยว่า เห็น นายยศศิริ ขี่รถจักรยานยนต์ มาด้วยความเร็ว มุ่งหน้าไปถนนถนนหัวเดียดอุทิศ ทางใต้จะเข้าเมืองตาก โดยเห็นว่ารถจักรยานยนต์ของนายยศศิริ ไม่ได้ เก็บขาตั้งขึ้น ตนพยายาม จะขี่ตามมาเพื่อบอกแต่ขี่ตามไม่ทัน เมื่อมาถึงทางโค้ง ขาตั้งรถจักรยานยนต์ขูดพื้นถนน ทำให้ รถเสียหลัก หมุนลงข้างทาง เฉี่ยวชนกับ เสาไฟส่องสว่าง ก่อนที่ศีรษะของนายยศศิริ จะกระแทกกับหินแกรนิตก้อนโต ที่วางอยู่ไหล่ทางนอนแน่นิ่งอย่างไรก็ตาม ความรุนแรงของอุบัติเหตุครั้งนี้ ทีมแพทย์ฉุกเฉินไม่สามารถยื้อชีวิตไว้ได้ นายยศศิริ ได้เสียชีวิตไปแล้วก่อนหน้าที่ทีมแพทย์จะมาถึง.
เพื่อนบ้านพยายามขี่รถตามบอก เห็นหนุ่มใหญ่วัย 50 ปี ขี่จยย.ไม่เอาขาตั้งขึ้น แต่บอกไม่ทัน เลี้ยวตีโค้งขาตั้งยันพื้น ทำรถเสียหลักล้ม ตัวไถลหัวไปฟาดก้อนหินริมทางดับอนาถ 
ไม่เอาขาตั้งขึ้น,ขาตั้งจยย.ยันพื้น,ไม่เก็บขาตั้งจยย.,ขาตั้งจยย.,อุบัติเหตุ ตาก,ข่าวทั่วไป